Diari Oficial de la Generalitat Valenciana


Sumari del DOGV 8286, del 03-05-2018 (2018/4271)

ORDRE 16/2018, de 23 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifiquen les ordres de 4 de maig de 1999, i de 6 de novembre de 2000, de declaració de microreserves de flora en la província d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/04/23/16/dof/vci/html**

### Dades del document

Número de DOGV
:   8286

Data del DOGV
:   03-05-2018

Secció del DOGV
:   I. DISPOSICIONS GENERALS

Número del document
:   2018/4271


Data del document
:   23-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alacant
    * espècie protegida
    * senyalització
    * protecció del medi ambient
    * legislació
    * flora

ORDRE 16/2018, de 23 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifiquen les ordres de 4 de maig de 1999, i de 6 de novembre de 2000, de declaració de microreserves de flora en la província d'Alacant. [2018/4271]  
PREÀMBUL  
  
La matèria relativa als espais naturals protegits es troba estretament connectada amb altres matèries de competència autonòmica, com ara les forests i aprofitaments forestals (art. 148.1.8é de la Constitució Espanyola -d'ara en avant, CE-), l'ordenació del territori i urbanisme (art. 148.1.3r CE), i la gestió sobre el medi ambient (art. 148.1.9é CE). D'acord amb el marc competencial establit en la Constitució, l'Estatut d'Autonomia de la Comunitat Valenciana, en l'article 49.10 reconeix a la Generalitat competència exclusiva en les matèries d'espais naturals protegits, d'acord amb el que disposa l'article 149.1.23é de la Constitució.  
En exercici de les referides competències es va aprovar la Llei 11/1994, de 27 de desembre, d'Espais Naturals Protegits de la Comunitat Valenciana, en la qual es configuren diferents categories de protecció.  
Més tard i en l'àmbit de la regulació esmentada es va aprovar el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal (DOGV 2379, 03.11.1994), es van definir les microreserves vegetals. Posteriorment la seua denominació va passar a ser «microreserva de flora» per mitjà del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació (DOGV 6021, 26.05.2009).  
La redacció de les Normes de Gestió de diversos Espais Protegits Xarxa Natura 2000 ha posat de manifest l'existència d'algunes anomalies cartogràfiques en diversos Llocs d'Interès Comunitari (LIC) la delimitació de la qual ha de ser coincident amb les microreserves de flora (MRF) que van motivar la seua inclusió en la Xarxa Natura 2000. A més, la revisió dels límits geogràfics ha posat de manifest una escassa coincidència amb els hàbitats i/o les espècies que van motivar la seua declaració.  
Per a esmenar aquestes anomalies es fa necessari modificar l'Ordre de 4 de maig de 1999, de la Conselleria de Medi Ambient, per la qual es declaren 33 microreserves vegetals a la província d'Alacant i 29 microreserves vegetals a la província de València (DOGV 3505, 28.05.1999) i l'Ordre de 6 de novembre de 2000, de la Conselleria de Medi Ambient, per la qual es declaren 18 microreserves vegetals a la província d'Alacant (DOGV 3928, 30.01.2001).  
En la microreserva de flora dels Cabecicos de Villena es fa necessària una ampliació de la seua superfície per a incloure:  
- Una millor representació de l'hàbitat prioritari i protegit «Vegetació gipsòfila ibèrica, Gypsophiletalia (Codi Natura 2000: 1520\*)».  
  
- Una de les quatre poblacions de Ferula Ioscosii (espècie protegida no catalogada, inclosa en l'annex II de l'Ordre 6/2013, de 25 de març, de la Conselleria d'Infraestructures, Territori i Medi Ambient, per la qual es modifiquen els llistats valencians d'espècies protegides de flora i fauna) conegudes a la Comunitat Valenciana.  
- Poblacions de Campanula fastigiata, Chaenorhinum exilie (= C. rupestre) i Lepidium subulatum, espècies vigilades (incloses en l'annex III de l'Ordre 6/2013).  
També s'aprofita l'ocasió per a corregir l'error de la denominació de la muntanya pública en què se situa la microreserva.  
La delimitació de la microreserva de flora de la Rambla de les Estaques ha d'ajustar-se a l'àmbit del Domini Públic Hidràulic gestionat per la Confederació Hidrogràfica del Segura.  
En la microreserva de flora de l'Arenal de Petrer-Almorxó es fa necessari ajustar-ne la delimitació als límits de l'arenal i de les seues comunitats vegetals característiques, corregir la denominació de les espècies d'interès i de les comunitats vegetals i adequar el pla de gestió a la normativa del Paratge Natural Municipal que la inclou.  
La present ordre està justificada per una raó d'interès general (la protecció del patrimoni natural vegetal de la Comunitat Valenciana), es basa en una identificació clara dels fins perseguits (corregir defectes de tres microreserves), és l'instrument més adequat per a aconseguir aqueixos fins, conté la regulació imprescindible per a atendre la necessitat a cobrir i no hi ha altres mesures menys restrictives de drets o que imposen menys obligacions. Així mateix, s'adapta als principis de necessitat, eficàcia, proporcionalitat, seguretat jurídica i transparència.  
  
Aquesta disposició s'inclourà en el Pla normatiu de l'Administració de la Generalitat per a 2018.  
Durant la tramitació de la present ordre s'ha observat el que disposa l'article 43 de la Llei 5/1983, del Consell, en la redacció donada per la Llei 12/2007, de 20 de març, de la Generalitat, en l'article 5.2 del Decret 218/1994 i la seua modificació per la disposició final 1.e del Decret 70/2009, i totes les microreserves que es declaren compleixen els requisits exigits en l'article tercer del Decret 218/1994. Igualment la tramitació s'ha ajustat al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat i s'ha obtingut informe de l'Advocacia de la Generalitat.  
  
Per tot l'anterior, a proposta de la Direcció General de Medi Natural i d'Avaluació Ambiental i en virtut de les facultats que em confereix l'article 28 de la Llei 5/1983, de 30 de desembre, del Consell, el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, així com de conformitat amb allò que s'ha disposat en Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, del Consell, conforme amb el Consell Jurídic Consultiu de la Comunitat Valenciana i fent ús de les facultats que tinc atribuïdes  
  
  
  
ORDENE  
  
Article únic. Objecte  
Es modifiquen les ordres de 4 de maig de 1999, i 6 de novembre de 2000, de declaració de microreserves de flora en la província d'Alacant, conforme s'especifica en els dos annexos respectius d'aquesta ordre.  
  
  
DISPOSICIÓ ADDICIONAL  
  
Única. De la incidència pressupostària  
L'aplicació i desenvolupament d'aquesta ordre no tindrà cap incidència en la dotació dels capítols de despesa assignats a la Generalitat i, en tot cas, haurà de ser atesa amb els seus mitjans personals i materials.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquesta norma.  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 23 d'abril de 2018  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO  
  
ANNEX I  
Modificacions de l'Ordre de 4 de maig de 1999, de la Conselleria de Medi Ambient, per la qual es declaren 33 microreserves vegetals en la província d'Alacant i 29 microreserves vegetals a la província de València (DOGV 3505, 28.05.1999)  
  
MICRORESERVA CABECICOS DE VILLENA  
En la pàgina 8919, quan es donen les coordenades UTM, la superfície projectada, la titularitat i les espècies prioritàries  
On diu: «UTM sobre el fus 30  
  
Vèrtex X Y  
1 034901 4279843  
2 099262 4279588  
3 426886 4279553  
  
  
Superfície projectada: 2,393 ha»;  
  
Hi ha de dir: «UTM sobre el fus 30, ETRS89  
  
Vèrtex X Y  
1 633840 4279380  
2 932809 4279359  
3 444072 4279353  
4 439223 4279334  
5 559297 4279331  
6 378175 4279353  
7 075314 4279390  
8 159046 4279411  
9 316570 4279431  
53 067400 4279464  
91 707339 4279509  
53 489967 4279530  
29 760357 4279513  
80 880662 4279535  
71 130218 4279578  
08 714600 4279609  
29 155378 4279630  
58 629737 4279669  
45 591031 4279666  
41 098319 4279651  
52 707849 4279650  
53 034665 4279597  
16 487282 4279560  
24 606569 4279583  
04 424208 4279652  
48 068707 4279703  
85 516096 4279736  
87 194594 4279781  
14 387920 4279804  
73 423108 4279828  
33 730248 4279862  
62 474359 4279906  
48 847873 4279938  
73 865592 4279983  
00 182418 4280018  
62 130895 4280050  
05 946902 4280046  
40 552404 4280025  
54 045002 4279978  
18 626145 4279923  
24 973983 4279871  
82 341778 4279823  
08 812918 4279787  
64 810544 4279794  
12 984212 4279793  
28 579895 4279769  
61 994401 4279749  
07 225260 4279759  
43 303954 4279787  
80 329028 4279802  
81 775404 4279802  
36 773635 4279794  
47 767001 4279772  
52 428193 4279756  
89 545271 4279748  
30 169298 4279706  
56 444053 4279679  
83 784518 4279664  
28 913609 4279639  
95 374579 4279599  
70 191006 4279577  
10 721163 4279546  
24 364673 4279501  
10 633990 4279460  
05 066392 4279414  
  
  
Superfície projectada: 19,587 ha».  
  
On diu: «Titularitat: Forest de la Generalitat Valenciana Al-1060, Cabezó»;  
Hi ha de dir: «Titularitat: Forest de la Generalitat Valenciana Al-1060, Cabezo de las Cuevas, núm. 145 del Catàleg de Forests d'Utilitat Pública».  
  
On diu: «Espècies prioritàries: Artemisia lucentica, Herniària fruticosa, Gypsophila struthium subsp. struthium, Limonium supinum i Teucrium libanitis»;  
Hi ha de dir: «Espècies prioritàries: Artemisia lucentina, Campànula fastigiata, Chaenorhinum exilie, Ferula loscosii, Gypsophila struthium subsp. struthium, Herniària fruticosa, Lepidium subulatum, Limonium supinum i Teucrium libanitis».  
  
  
MICRORESERVA RAMBLA DE LES ESTAQUES  
En la pàgina 8937, quan es donen les coordenades UTM i la superfície projectada  
On diu: «UTM sobre el fus 30  
  
Vèrtex X Y  
1 431768 4200624  
2 726359 4200687  
3 333078 4200672  
4 181917 4200605  
  
  
Superfície projectada: 0,195 ha»;  
  
Hi ha de dir: «UTM sobre el fus 30, ETRS89  
  
Vèrtex X Y  
1 966230 4200481  
2 741690 4200466  
3 123103 4200440  
4 627678 4200423  
5 362284 4200414  
6 294269 4200388  
7 485383 4200391  
8 786330 4200399  
9 545835 4200429  
01 912321 4200461  
  
  
Superfície projectada: 0,251 ha».  
ANNEX II  
Modificacions de l'Ordre de 6 de novembre de 2000, de la Conselleria de Medi Ambient, per la qual es declaren 18 microreserves vegetals en la província d'Alacant (DOGV 3928, 30.01.2001)  
  
  
MICRORESERVA ARENAL DE PETRER-ALMORXÓ  
En la pàgina 1907, quan es donen les coordenades UTM, la superfície projectada, les espècies d'interès i les unitats de vegetació  
On diu: «UTM sobre el fus 30  
  
Vèrtex X Y  
1 488214 4264982  
2 301090 4265094  
3 118078 4265053  
4 141468 4264944  
  
  
Superfície projectada: 1,168 ha»;  
  
Hi ha de dir: «UTM sobre el fus 30, ETRS89  
  
Vèrtex X Y  
1 075738 4264841  
2 336902 4264668  
3 942005 4264596  
4 744638 4264556  
5 769830 4264582  
6 489440 4264613  
7 910406 4264642  
8 574028 4264824  
9 387489 4264873  
79 698125 4264857  
  
  
Superfície projectada: 4,582 ha».  
  
On diu:  
«Espècies prioritàries: Helianthemum arenarium, Linària arabiniana i Linària depauperata subsp. hegelmaieri.  
Unitats de vegetació prioritàries: Dunes continentals amb pastius oberts amb Corynephorus i Agrostis, Plantagini radicatae - Corynephorion canescentis, (Codi Natura 2000: 2330)»;  
Hi ha de dir:  
«Espècies prioritàries: Helianthemum guerrae, Linària arabiniana i Linària depauperata subsp. hegelmaieri.  
Unitats de vegetació prioritàries: Dunes amb vegetació esclerófila del Cisto - Lavanduletea, Sideritido chamaedryfoliae - Teucrietum dunensis, Erodio pulverulenti - Vulpietum membranaceae (Codi Natura 2000: 2260)».  
  
En la pàgina 1907, en el Pla de Gestió  
On diu:  
«Limitacions d'ús:  
Queda prohibit l'abocament de runes en la microreserva o en les seues proximitats.  
Queda prohibit el pas de vehicles»;  
Hi ha de dir:  
«Limitacions d'ús:  
Les establides en l'Acord de 8 de febrer de 2002, del Govern Valencià, pel qual es declara Paratge Natural Municipal l'enclavament denominat Arenal de l'Almorxó, i en el Pla Especial de Protecció del Paratge Natural Arenal de l'Almorxó de Petrer».


Còpia Permalink ELI